ตกขาวสีน้ำตาล เวลาฉี่เหมือนมีลิ่มสีน้ำตาล ประจำเดือนยังไม่มา ปวดท้องน้อยข้างขวาแบบเสียดๆ ไม่คัน ตกขาวสีน้ำตาลมีมา2-3วัน มาเยอะกว่าปกติ เสี่ยงเป็นอะไรคะอย่างนี้
สวัสดีค่ะ อาการตกขาวสีน้ำตาลปนเลือด ปวดท้องน้อย ปัสสาวะปนน้ำตาล ดังกล่าวมานั้น อาจจะเกิดจาก การมีกระเพาะปัสสาวะอักเสบ นิ่วในทางเดินปัสสาวะ หรือเป็นสาเหตุทางนรีเวชเช่นมีการติดเชื้อในช่องคลอดหรือปากมดลูก อวัยวะภายในอุ้งเชิงกรานอักเสบหรือติดเชื้อ หรือเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูกได้ดังนั้นเบื้องต้นอาจลองซื้อชุดตรวจครรภ์ทางปัสสาวะมาตรวจเองก่อนเบื้องต้น ให้ผลบวกได้ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มา ควรไปตรวจยืนยันและหาสาเหตุอื่นๆที่เป็นไปได้ดังกล่าวไปที่รพ.อีกครั้ง อาจจะต้องตรวจปัสสาวะร่วมด้วยว่ามีการติดเชื้อในทางเดินปัสสาวะหรือไม่ ถ้ามีควรได้รับยาฆ่าเชื้ออย่างเหมาะสมต่อไป ขณะนี้ควรดื่มน้ำมากๆ ไม่กลั้นปัสสาวะ งดการมีเพศสัมพันธ์ไปก่อน